大汉族主义

大汉族主义，又称大汉沙文主义（英语：Han chauvinism）、汉人优越主义搭汉人至上主义，是一种汉民族主义个意识形态，为大民族主义个一种。

皇汉是21世纪开始流行来勒网浪向个一种称呼，具体包括汉民族主义者、大汉族主义者、中国传统文化爱好者等等。这些人对当前个汉族文化状态表示弗满意，认为需要通过国学复兴，强调汉族个主体民族地位，来让中国成为世界强国。

 观点 
皇汉拥有一套伊拉遵循个价值观念，具体表现为文化保守主义，道德复古主义，汉本位意识、以及国族认同高头。

对江南个态度
皇汉当中，有相当一部分人来自现在个吴越文化地区，这些人，认为吴越文化是汉族文化当中重要个组成部分，弗存在啥差别，而且是汉文化个核心。伊拉以明帝国灭脱之后江南地区对满洲帝国个反抗活动，以及大量弗服从满洲帝国个官僚士绅作为楷模，证明伊拉个汉心。

来勒对待江南个文化高头，主要分成两派，一帮人认为江南文化受到南面个污染，弗是华夏正统，过于软弱，遵循迭个观点个，大部分是中原等地区个皇汉。同样，伊拉认为吴语也是一种方言，没有保护个必要，国家应该推广普通话，实现大一统。

另一帮人认为江南文化是华夏正统，是老早文化个嫡传。迭帮人大部分是南面，尤其是江南本地个皇汉。伊拉认为本地个方言有保护个必要，主要意义是因为这些方言里向有交关中古汉语个遗留，是汉文化个体现，比北方受到胡人影响个语言更能够代表汉文化。弗过，这些人对江南个本地意识也没多少兴趣，伊拉欢喜拿北方弗认为江南是华夏正统个人群当成胡杂，认为伊拉是受到满洲污染个人。

传播
《明朝那些事儿》书出现之后，声称欢喜明朝搭汉文化个年轻人开始增多，交关人侪接受皇汉思想个影响。

分类:网络语言
Category:政治意识形态